కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
ద్రవిడ్ 12వ స్థానంలో బ్యాటింగ్‌కి వస్తావా..?
ఆస్ట్రేలియాతో కోల్‌కతాలోని ఈడెన్‌ గార్డెన్స్‌లో జరిగిన 2001 చరిత్రాత్మక టెస్టు మ్యాచ్‌ని ఏ భారత్ అభిమానీ
TNN | Updated:
Dec 17, 2017, 04:19PM IST
ద్రవిడ్ 12వ స్థానంలో బ్యాటింగ్‌కి వస్తావా..?
ఆస్ట్రేలియాతో కోల్&zwnj;కతాలోని ఈడెన్&zwnj; గార్డెన్స్&zwnj;లో జరిగిన 2001 చరిత్రాత్మక టెస్టు మ్యాచ్&zwnj;ని ఏ భారత్ అభిమానీ మరిచిపోలేడేమో..? ఆ మ్యాచ్&zwnj;లో ఓటమి అంచున నిలిచిన భారత్ జట్టుని వీవీఎస్ లక్ష్మణ్ (281), రాహుల్ ద్రవిడ్ (180) భారీ స్కోరుతో గెలుపు బాట పట్టించి కంగారు&zwnj;లకి బుద్ధిచెప్పారు. మ్యాచ్&zwnj;లో హేళనగా స్లెడ్జింగ్ చేయడంతోనే తాను పట్టుదలతో బ్యాటింగ్ చేసి భారీ శతకం బాదినట్లు రాహుల్ ద్రవిడ్ తాజాగా వెల్లడించారు. ఔత్సాహిక క్రీడాకారుల కోసం బెంగళూరులో షూటర్ అభినవ్ బింద్రా ప్రారంభించిన &lsquo;టార్గెటింగ్ పర్&zwnj;ఫార్మెన్స్ సెంటర్&rsquo; ఆరంభోత్సవ కార్యక్రమానికి హాజరైన ద్రవిడ్ అక్కడ స్లెడ్జింగ్&zwnj; విషయాన్ని బహిర్గతం చేశాడు.
&lsquo;కోల్&zwnj;కతా టెస్టులో భారత్ జట్టు తొలి మూడు రోజులు మెరుగైన ప్రదర్శన చేయలేకపోయింది. ఫామ్&zwnj; కోల్పోవడంతో
తొలి ఇన్నింగ్స్&zwnj;లో మూడో స్థానంలో బ్యాటింగ్&zwnj;కి వెళ్లిన నేను 25 పరుగులకే ఔటవగా.. భారత్ 171కే కుప్పకూలిపోయింది. దీంతో టీమ్&zwnj; మేనేజ్&zwnj;మెంట్ నన్ను రెండో ఇన్నింగ్స్&zwnj;లో ఆరో స్థానంలో బ్యాటింగ్&zwnj;కి వెళ్లాలని నిర్ణయించింది. 232 వద్ద నాలుగో వికెట్ పడగా.. నేను క్రీజులోకి వెళ్తుండగా.. అప్పటి ఆస్ట్రేలియా కెప్టెన్ స్టీవ్ వా నన్ను ఎగతాళి చేస్తూ కొన్ని వ్యాఖ్యలు చేశాడు. రాహుల్ ద్రవిడ్ ఈ ఇన్నింగ్స్&zwnj;లో ఆరో స్థానంలో బ్యాటింగ్&zwnj;కి వచ్చాడు.. ఇక తర్వాత ఇన్నింగ్స్&zwnj;లో 12వ స్థానంలో వస్తాడేమో..? అంటూ స్లెడ్జింగ్ చేశాడు. ఆ మాటలపై నేను ఏమీ అప్పుడు స్పందించలేదు. మొదటి బంతిని ఎదుర్కొంటే చాలు.. మరొక బంతిని ఎదుర్కొంటే చాలు అనుకుంటూ ఓపికగా ఇన్నింగ్స్&zwnj;లో మొత్తం 353 బంతులెదుర్కొని 20 ఫోర్లతో 180 పరుగులు చేయగలిగాను&rsquo; అని ద్రవిడ్ వివరించాడు. ఈ మ్యాచ్&zwnj;లో 274 పరుగుల లోటుతో రెండో ఇన్నింగ్స్&zwnj;ని ఆరంభించిన భారత్.. చివరికి 383 పరుగుల&zwnj; లక్ష్యాన్ని కంగారూల&zwnj;కి నిర్దేశించగా.. స్పిన్నర్ హర్భజన్ సింగ్ (6/73) ధాటికి ఆ జట్టు 212కే కుప్పకూలిపోయి భారత్&zwnj;కి చిరస్మరణీయమైన విజయాన్ని కట్టబెట్టింది.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.